رومن سیاھگ ءُ نیک نیتی
رومن اگاں مئے زبان تہے جیڈہاں سارت کنت؟ ،لُٹ ءُ گُزرتوام کنت؟،زبانءَ پلگارگ ءُ گیشگوار کُت کنت اگان پسو ھئو تہءَ انت گُڈا ایشیءَ چے شتریں چیزدیگہ چے اِنت بلے کُجام رومن؟ رومنءِ اُوں یکیں دروشما کارمرز بُوّگا نہ اِنت، اتا تُرکا پہ ترک راجءَ 1928رومن یا لاطینی سیاھگ یے دیم درا کُت آئیءِ بُنی سوب ایش ات ترک زبان انچیں گال اتنت کہ آ تازی (عرب)سیاھگے تہءَ گوشگ نہ بوتگ انت راجءِ مُشکلات گیش بوُتاں بے وانگی یے تہءَ 90ردسد گیشی آھت تُرکی چہ یورپءَ سک پُشت منت آوھدءَ تُرکیءِ را “بیماریں مرد”نام دئیّگ ببیت!!،
بلے لہتے ہمے گوشنت کہ اتا تُرکءَ چہ تازی آں باز کینگ دلا مان ات تازیانی ہمراہداریءَ وتی ملکے دیمراھویے ھاترا یک سنگ گواہیں دیوالے مارتگ ات دُومی اگاں ہمے کہ رومن سیاھگءِ بیرک ءِ چیرا ما یورپ یونین یک باسکے جوڈ بئیں۔
ھشتاد و ھشت سال گوازگءِ پد اوں ما دیست کہ تُرکیءَ یورپی یونین ہم سنگی و برابریءَ نہ رست!تاوان چے بُوت ترکیءِ ہما بنُ پُشتی ادب، دُود ءُ رُبیدگ دانشورانی نبشتگیں میراس شُت ءُ بیگواہ بوُت
1950یک نامدارے زبانزانت( mario pie) وتی نامیئیں کتاب (story of languageٰ)یے تہءَ نبشتہ کنت کہ لہتے امریکائی علم شُناساں (ماہر تعلیم)جاپانی آں سکین دات کہ شُما جاپانی سیاھگ ءَ یلہ بدی اِت ءُ آئیءِ جاگاہا رومنءَ بزوریت جاپانیاں مہ کن کُت ءُ درائینت اے وڈا مئے مُچ کتاب تاں انوگیں ردی تاک (ردی پیپر)بنت مُچ چگل دیگ ءُ پدا نوک سرا نبیسگ لوٹاں
جاپانیاں اے سکین نہ زرت۔ بلے منی ھیالاں کسءَ چے پد اُوں نہ منتگ انت
1960 صدر ایوبءَ اردو سیاھگ ءِ بدلا رومن ساھگءِ یک تھاریک یے(تحریک) بِنداد کُت ہما دورا پنجابی اسٹبلشمنٹءِ نیّت ءِ تہءَ ھرابی ھستءَ آیانی لیکہ ہمیش ات کہ بنگالی چہ مارا گیشتراں کجا ملکی زبان بنگالی مہ بیت (بنگالیانی یک ٹُکرّے ھُب و واھگ اوُں استا)بلے آ تھاریک سوبین نہ بوُت
دیگے یک گپءِ گُڈی جنّگ لوٹاں آ اش اِنت کہ مئے بلوچیءِدیگے دو آپ اوُں استاں رخشانی و سلیمانی اے دوئیں آبانی مردم چے گوشنیت اے پہ رومن سیاھگ ھبءُواھش دارانت ؟یا ما تیوگا مکرانیءَ رومن ساھگا ترینگ لوٹاں یا ایوکا ما مکرانیءَ بلوچی پہمگ آئیں گُدا اے مئے سکیں بےدانی یے ۔
دشؔتی جان